Įsakymas netenka galios 2024-08-20:

                    Viešųjų pirkimų tarnyba, Įsakymas
                
Nr. 1S-115,
2024-08-19,
paskelbta TAR 2024-08-19, i. k. 2024-14601                
Dėl Viešųjų pirkimų tarnybos direktoriaus 2017 m. birželio 21 d. įsakymo Nr. 1S-92 „Dėl Skelbimų teikimo Viešųjų pirkimų tarnybai tvarkos ir reikalavimų skelbiamai supaprastintų pirkimų informacijai aprašo ir supaprastintų pirkimų skelbimų tipinių formų patvirtinimo“ pakeitimo

VIEŠŲJŲ PIRKIMŲ TARNYBOS
DIREKTORIUS

ĮSAKYMAS
DĖL SKELBIMŲ GRĄŽINIMO TVARKOS APRAŠO PATVIRTINIMO

2017 m. birželio 28 d. Nr. 1S-96
Vilnius


Vadovaudamasi Lietuvos Respublikos viešųjų pirkimų įstatymo 95 straipsnio 2 dalies 12 punktu, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 101 straipsnio 2 dalies 11 punktu, Lietuvos Respublikos koncesijų įstatymo 66 straipsnio 3 dalies 10 punktu: 
Preambulės pakeitimai:
Nr. 1S-174,
2017-12-14,
paskelbta TAR 2018-01-17, i. k. 2018-00713            

1.	T v i r t i n u  Skelbimų grąžinimo tvarkos aprašą (pridedama).
2.	N u s t a t a u, kad šis įsakymas įsigalioja 2017 m. liepos 1 d.



Direktorė									Diana Vilytė

PATVIRTINTA
Viešųjų pirkimų tarnybos direktoriaus 
2017 m. birželio 28 d. įsakymu Nr. 1S-96
(Viešųjų pirkimų tarnybos direktoriaus 
2017 m. gruodžio 14 d. įsakymo Nr. 1S-174 redakcija)



SKELBIMŲ GRĄŽINIMO TVARKOS APRAŠAS

I. BENDROSIOS NUOSTATOS

1. Skelbimų grąžinimo tvarkos aprašas (toliau – Aprašas) nurodo sąlygas, kurioms esant Viešųjų pirkimų tarnyba (toliau – Tarnyba) nesiunčia viešąjį pirkimą atliekančių perkančiųjų organizacijų ir  pirkimą atliekančių subjektų (toliau kartu – pirkimo vykdytojas) pirkimo skelbimų bei suteikiančiųjų institucijų koncesijos skelbimų skelbti per Europos Sąjungos leidinių biurą (internetinėje Europos Sąjungos oficialiojo leidinio priedo versijoje, skirtoje Europos Sąjungos viešiesiems pirkimams (toliau – TED) ir / ar neskelbia Centrinėje viešųjų pirkimų informacinėje sistemoje (toliau – CVP IS) ir grąžina juos taisyti.  
2. Šiame Apraše vartojamos sąvokos atitinka Lietuvos Respublikos viešųjų pirkimų įstatyme (toliau – Viešųjų pirkimų įstatymas), Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme (toliau – Komunalinio sektoriaus pirkimų įstatymas), Lietuvos Respublikos koncesijų įstatyme (toliau – Koncesijų įstatymas) ir kituose teisės aktuose vartojamas sąvokas.

II. PIRKIMO SKELBIMŲ TIKRINIMAS

3. Tarnyba iki pirkimo skelbimo išsiuntimo TED ir / ar jo paskelbimo CVP IS, atsižvelgdama į galimą pradedamo viešojo pirkimo ar pirkimo (toliau – pirkimas) riziką, patikrina (išskyrus mažos vertės pirkimų skelbimus), ar pirkimo skelbime pateikta informacija atitinka Viešųjų pirkimų įstatymo, Komunalinio sektoriaus pirkimų įstatymo ir su jų įgyvendinimu susijusių teisės aktų reikalavimus. 
4. Tikrintinus pirkimo skelbimus, tikrinimų mastą ir apimtį, t.y. tikrinti visą pirkimo skelbime pateiktą informaciją ar tik dalį, Tarnyba, atsižvelgdama į šio Aprašo 5 punkte nurodytus kriterijus, pasirenka pati. Neatrinktų tikrinimui pirkimo skelbimų turinio atitiktis šio Aprašo 3 punkte nurodytų teisės aktų reikalavimams netikrinama, pirkimo skelbimai išsiunčiami TED ir / ar paskelbiami CVP IS.
5. Pirkimo skelbimai tikrinimui atrenkami atsižvelgiant į:
5.1. pirkimo vykdytojo rizikingumą, nustatytą Viešųjų pirkimų rizikos valdymo informacinės sistemos pagalba;
5.2. numatomą pirkimo vertę;
5.3. prioritetines atitinkamais metais Tarnybos nustatytas rizikingiausias sritis / sektorius;
5.4. gautus pranešimus dėl techninės specifikacijos projektų reikalavimų;
5.5. kitais atvejais.
6. Jeigu pirkimo skelbimas neatitinka šio Aprašo 3 punkte nurodytų teisės aktų reikalavimų, Tarnyba per 3 darbo dienas (išskyrus mažos vertės pirkimų skelbimus) nuo pirkimo skelbimo gavimo priima sprendimą grąžinti pirkimo skelbimą taisyti ir informuoja pirkimo vykdytoją raštu. Sprendimas formuojamas CVP IS priemonėmis.
7. Tarnyba grąžina pirkimo vykdytojui pirkimo skelbimus taisyti šiais atvejais:
7.1. pasirinkta neteisinga pirkimo skelbimo forma;
7.2. netinkamai parinktas sutarties tipas (darbai, prekės, paslaugos) ir / ar pirkimo objekto kodai, nurodyti pagal pirkimuose taikomą klasifikacijos sistemą pagal Bendrąjį viešųjų pirkimų žodyną (BVPŽ), nurodytą Reglamente (EB) Nr. 2195/2002 (OL 2002 L 340, p.1);
7.3. pirkimo apimtis nurodyta nesivadovaujant Tarnybos direktoriaus įsakymais patvirtintais teisės aktais;
7.4. netinkamai nurodyta sutarties trukmė;
7.5. nenurodyta atsiskaitymo tvarka arba ji prieštarauja Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nuostatoms;
7.6. tiekėjams keliami pašalinimo pagrindai, kvalifikacijos reikalavimai, kokybės vadybos sistemos ir / arba aplinkos apsaugos vadybos sistemos standartai neužtikrina lygiateisiškumo, nediskriminavimo, proporcingumo, skaidrumo principų laikymosi;
7.7. netinkamai nurodytas pirkimo būdas ir / ar riboto kandidatų skaičiaus pasirinkimo kriterijai;
7.8. nustatyti netinkami terminai, nurodyti vadovaujantis Viešųjų pirkimų įstatymo 60, 62, 65, 69, 74, 79 straipsniais ar Komunalinio sektoriaus pirkimų įstatymo 70, 72, 74, 77, 82, 84 straipsniais;
7.9. pirkimo vykdytojas per 1 darbo dieną nuo Tarnybos prašymo nepateikia papildomos informacijos ir / ar dokumentų, vadovaujantis Viešųjų pirkimų įstatymo 95 straipsnio 2 dalies 2 punktu ar Komunalinio sektoriaus pirkimų įstatymo 101 straipsnio 2 dalies 2 punktu;
7.10. nustačius kitus Aprašo 3 punkte nurodytų teisės aktų neatitikimus.

III. KONCESIJŲ SKELBIMŲ TIKRINIMAS

8. Tarnyba per 5 darbo dienas nuo tarptautinės koncesijos skelbimo gavimo dienos patikrina ar koncesijos skelbime pateikta informacija atitinka Koncesijų įstatymo reikalavimus, patikrina, ar buvo vertinti kiti pirkimo dokumentai, arba kiti pirkimo dokumentai yra parengti laikantis Koncesijų įstatymo, ir išsiunčia skelbti TED. Koncesijų, kurių vertė yra mažesnė už tarptautinės koncesijos vertę (toliau – supaprastinta koncesija), skelbimus Tarnyba paskelbia CVP IS per 5 darbo dienas nuo jų gavimo dienos. Tikrintinus supaprastintų koncesijų skelbimus, tikrinimų mastą ir apimtį, t.y. tikrinti visą supaprastintos koncesijos skelbime pateiktą informaciją ar tik dalį, Tarnyba, atsižvelgdama į šio Aprašo 5 punkte nurodytus kriterijus, pasirenka pati.
9. Jeigu tarptautinės koncesijos skelbimas neatitinka Koncesijų įstatymo reikalavimų, arba jei Tarnyba nebuvo vertinusi kitų koncesijos dokumentų, arba jei kiti koncesijos dokumentai parengti nesilaikant Koncesijų įstatymo reikalavimų, Tarnyba per 5 darbo dienas nuo koncesijos skelbimo gavimo priima sprendimą grąžinti koncesijos skelbimą ir informuoja suteikiančiąją instituciją raštu. Sprendimas formuojamas CVP IS priemonėmis.

IV. BAIGIAMOSIOS NUOSTATOS

10. Tarnyba nepriima sprendimo dėl pirkimo ar koncesijos skelbimo grąžinimo pirkimo vykdytojui ar suteikiančiajai institucijai, kai:
10.1. pirkimo vykdytojas ar suteikiančioji institucija, patys identifikavę pirkimo ar koncesijos skelbimo trūkumus, raštu (elektroniniu paštu) kreipiasi į Tarnybą dėl pirkimo ar koncesijos skelbimo grąžinimo;
10.2. pirkimo ar koncesijos skelbimas, atsiųstas dėl pirkimo ar sutarties, kuriam taikomos Viešųjų pirkimų įstatymo I skyriaus III skirsnio, Komunalinio sektoriaus pirkimų įstatymo I skyriaus IV skirsnio ar Koncesijų įstatymo I skyriaus III skirsnio nuostatos.
11. Tarnybos sprendime, kuriuo grąžinamas pirkimo vykdytojui ar suteikiančiajai institucijai šio Aprašo 3 ir 9 punktuose nurodytų teisės aktų reikalavimų neatitinkantis pirkimo ar koncesijos skelbimas, turi būti nurodyti skelbimo grąžinimo motyvai ir sprendimo apskundimo tvarka.
______________________



Pakeitimai:

1.

                    Viešųjų pirkimų tarnyba, Įsakymas
                
Nr. 1S-174,
2017-12-14,
paskelbta TAR 2018-01-17, i. k. 2018-00713                
Dėl Viešųjų pirkimų tarnybos direktoriaus 2017 m. birželio 28 d. įsakymo Nr. 1S-96 „Dėl Skelbimų grąžinimo tvarkos aprašo patvirtinimo“ pakeitimo

